স্টাফ রিপোর্টার ॥ হবিগঞ্জ শহরের বেবিষ্ট্যাণ্ড এলাকা থেকে গরু চুরি মামলায় ফজল মিয়া (৫০) নামের এক ব্যক্তিকে আটক করেছে ডিবি পুলিশ। সে বানিয়াচং উপজেলার মখা গ্রামের মৃত আব্দুন নুরের পুত্র। গতকাল বৃহস্পতিবার দুপুরে ডিবি পুলিশের এসআই সুদ্বিপ রায় ও ইকবাল বাহারের নেতৃত্বে একদল পুলিশ ওই এলাকায় অভিযান চালিয়ে তাকে আটক করে। পুলিশ জানায়, ফজল মিয়া গরু চুরির মামলায় ৬ মাসের সাজাপ্রাপ্ত। এতদিন সে আত্মগোপনে ছিল। গতকালই তাকে কোর্টে প্রেরণ করা হয়।